Γεγονότα Φεβρουαρίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2016, συνοδευόμενα από τις πηγές μέσω των οποίων μεταδόθηκαν. 

 1 Φεβρουαρίου 

Υγεία
Ο Παγκόσμιος Οργανισμός Υγείας κηρύσσει παγκόσμιο υγειονομικό συναγερμό, εξαιτίας του ιού Ζίκα. (BBC)
Η βρετανική Αρχή Ανθρώπινης Γονιμότητας και Εμβρυολογίας παρέχει την άδεια στο Ινστιτούτο Φράνσις Κρικ για την έναρξη πειραμάτων ευγονικής σε ανθρώπινα έμβρυα για ερευνητικούς σκοπούς. (BBC) (Nature)

Νόμος και έγκλημα
Δύο άντρες καταδικάζονται σε θάνατο για το φόνο του θρησκευτικού ηγέτη του Θιβέτ, Ακόνγκ Ρινπότσε, του ανεψιού του και του οδηγού του το έτος 2013. (Reuters)

Πολιτική και εκλογές
Στη Μιανμάρ την πρώτη της ιστορική συνεδρίαση πραγματοποιεί η Συνέλευση της Ένωσης με τον Εθνικό Σύνδεσμο για Δημοκρατία της Αούνγκ Σαν Σου Κίι να διαθέτει την πλειοψηφία για πρώτη φορά στα χρονικά.(Time)
Αμερικανικές προεδρικές εκλογές 2016:
Η Χίλαρι Κλίντον κερδίζει το χρίσμα των Δημοκρατικών στην Αϊόβα και γίνεται η πρώτη γυναίκα που κερδίζει τέτοια εκλογή. (CNN) (Who TV) 
Ο Τεντ Κρουζ κερδίζει το χρίσμα του Ρεπουμπλικανικού Κόμματος και γίνεται το πρώτο πρόσωπο ισπανικής καταγωγής που κερδίζει τέτοιες εκλογές στην Αϊόβα. (CNN) Fox News Latino

 2 Φεβρουαρίου 
Πόλεμος και επιθέσεις
 Σε αμερικανικά πλήγματα στο ανατολικό Αφγανιστάν εναντίον ραδιοφωνικού σταθμού του ΙΚΙΛ σκοτώνονται 29 εξτρεμιστές. (CNN)

Οικονομία
Διαπραγματευτές από την Ευρωπαϊκή Επιτροπή και τις Ηνωμένες Πολιτείες συμφωνούν να προστατευτεί η μεταφορά δεδομένων στον βόρειο Ατλαντικό από εταιρείες όπως η Google και η Amazon, επιβάλλοντας στις εταιρείες αυτές συγκεκριμένους κανονισμούς που αφορούν την προστασία της ιδιωτικότητας. (Reuters)

Υγεία
Η κυβέρνηση της Ονδούρας κηρύσσει κατάσταση έκτακτης ανάγκης εξαιτίας του ιού Ζίκα, έχοντας καταγράψει 3.649 ύποπτα κρούσματα κατά το τελευταίο τρίμηνο. (AP via Journal Star Online)

 3 Φεβρουαρίου 

Πόλεμος και επιθέσεις
Τουλάχιστον 15 άτομα σκοτώνονται και άλλα 58 τραυματίζονται έπειτα από επίθεση των ανταρτών στην πόλη Ντεράα στη νότια Συρία με τη χρήση πυραύλων. Η επίθεση σημειώθηκε σε περιοχές κατοικούν άτομα φίλα προσκείμενα στην κυβέρνηση. (RT)

Νόμος και έγκλημα
Ο Τζον Μπίνγκαμ, 7ος Κόμης του Λούκαν, ο οποίος καταζητείτο για φόνο από το 1974, κηρύσσεται επίσημα νεκρός και ο γιος του, Τζορτζ Μπίνγκαμ, 8ος Κόμης του Λούκαν, μπορεί πλέον να κληρονομήσει τον τίτλο.(BBC)

Πολιτική και εκλογές
Αμερικανικές προεδρικές εκλογές 2016
Αποσύρεται από την κούρσα ο πρώην γερουσιαστής της Πενσιλβάνια Ρικ Σαντόρουμ. (Washington Post)
Ιρλανδικές γενικές εκλογές 2016
Στις κάλπες θα προσέλθουν οι Ιρλανδοί ψηφοφόροι στις 26 Φεβρουαρίου, μετά τη διάλυση του κοινοβουλίου από τον Πρόεδρο.(AAP μέσω News Limited), (BBC)

 4 Φεβρουαρίου 

Πόλεμος και επιθέσεις
Αναφέρεται από το Συριακό Παρατηρητήριο για τα Ανθρώπινα Δικαιώματα ότι στη διάρκεια ρωσικών αεροπορικών επιθέσεων που έπληξαν πολλές περιοχές που βρίσκονται υπό τον έλεγχο των ανταρτών στο Χαλέπι, σκοτώθηκαν τουλάχιστον 21 άμαχοι. (AFP μέσω Yahoo!)

Υγεία
ιός Ζίκα
Η Τόνγκα κηρύσσει επιδημία με 2 επιβεβαιωμένα κρούσματα του ιού Ζίκα και 265 ύποπτα κρούσματα. (Radio New Zealand)
Μία έγκυος γυναίκα μολύνεται από τον ιό στην Ισπανία. Πρόκειται για το πρώτο κρούσμα του ιού στην Ευρώπη. (BBC)

Διεθνείς σχέσεις
Τα Ηνωμένα Έθνη αποφαίνονται ότι ο Τζούλιαν Ασάντζ κρατείται παράνομα. (BBC) (Reuters)  (The Guardian)
Υπογράφεται από 12 χώρες (συμπεριλαμβανομένων των ΗΠΑ) στο Όκλαντ της Νέας Ζηλανδίας το Σύμφωνο Συνεργασίας των Δύο Πλευρών του Ειρηνικού, ενώ συνεχίζονται οι διαδηλώσεις στην περιοχή. (BBC)(UPI)

Πολιτική
εθνικός ύμνος των Ταμίλ
Η Σρι Λάνκα αίρει την ανεπίσημη απαγόρευση στη χρήση του εθνικού ύμνου των Ταμίλ την Ημέρα της Ανεξαρτησίας της χώρας.(New York Times) (Indian Express)

 5 Φεβρουαρίου 
Καταστροφές και δυστυχήματα
Ο Πρόεδρος της Ζιμπάμπουε Ρόμπερτ Μουγκάμπε κηρύσσει τις περισσότερες αγροτικές περιοχές σε έκτακτη ανάγκη λόγω της παρατεταμένης ξηρασίας. (AAP μέσω News Limited) 
Από κατάρρευση γερανού σκοτώνεται 1 άτομο και άλλα 2 τραυματίζονται σοβαρά στην επαρχία Τριμπέκα του Κάτω Μανχάταν των ΗΠΑ.
(NY Daily News)
Σε δυστύχημα με λεωφορείο στην πολιτεία Γκουτζαράτ της Ινδίας σκοτώνονται τουλάχιστον 37 άτομα πάνω από τον ποταμό Πούρνα. (Hindustan Times)
Τουλάχιστον 13 άτομα σκοτώνονται από πυρκαγιά σε ξενοδοχείο στο Ερμπίλ του Ιράκ. Όλα τα θύματα είναι εργάτες από τις Φιλιππίνες. (CNN Philippines) 

Υγεία
Τρία άτομα πεθαίνουν στην Κολομβία όταν προσβάλλονται από τον ιό Ζίκα και από την ανάπτυξη συνδρόμου Γκιγέν-Μπαρέ.(AFP μέσω Daily Star) 
Σε 22 ανήλθαν τα κρούσματα στο Πουέρτο Ρίκο. (ABC News)

Νόμος και έγκλημα
Σε ανταλλαγή πυροβολισμών στη διάρκεια πυγμαχικού αγώνα στο Δουβλίνο σκοτώνεται 1 άτομο και άλλα 2 τραυματίζονται. (BBC)

 6 Φεβρουαρίου 
Τέχνες και κουλτούρα
Η βασίλισσα Τζετσούν Πέμα του Μπουτάν φέρνει στον κόσμο έναν γιο, που είναι διάδοχος του θρόνου.(Kuensel)

Καταστροφές και δυστυχήματα
Σεισμός 6,4 Ρίχτερ πλήττει τη νότια Ταϊβάν, με αποτέλεσμα τουλάχιστον 14 νεκρούς και 484 τραυματίες. (CNN) (Metro) (AP) (AFP/Reuters μέσω ABC News Australia)
Ο σεισμός αναποδογύρισε δύο πολύ ψηλά κτήρια στην πόλη Ταϊνάν, με τουλάχιστον 160 άτομα να διασώζονται και πολλά περισσότερα να παγιδεύονται στο εσωτερικό τους.(AP) 
Σε χιονοστιβάδα στην Αυστρία σκοτώνονται 5 άτομα με καταγωγή από την Τσεχία. (NBC News)

 7 Φεβρουαρίου 
Καταστροφές και δυστυχήματα
Ένας άνθρωπος σκοτώνεται και 3 άλλοι εργαζόμενοι τραυματίζονται έπειτα από ύποπτο χτύπημα από μετεωρίτη σε κήπο στην Ταμίλ Ναντού της Ινδίας.(Metro) (The Indian Express)
Διεθνείς σχέσεις
Η Βόρεια Κορέα εκτοξεύει έναν πύραυλο Kwangmyŏngsŏng-4, με τη διεθνή κοινότητα να υποπτεύεται συγκεκαλυμμένη δοκιμή βαλλιστικού πυραύλου. (AP via Washington Post) (CNN) (Reuters)
Πολιτική και εκλογές
Σε συμφωνία για την επιλογή μεταβατικού προέδρου καταλήγουν οι πολιτικοί στην Αϊτή για να αντικαταστήσει τον Μισελ Μαρτελί. Προεδρικές εκλογές θα διεξαχθούν στις 14 Απριλίου με τον νικητή να ορκίζεται στις 14 Μαΐου.(BBC)
Εξαιτίας φόβων για αναζωπύρωση της βίας έπειτα από τις αντικυβερνητικές διαδηλώσεις, αναβάλλονται και οι εκδηλώσεις του καρναβαλιού στην Αϊτή. (Reuters) (The Guardian)
Στην Αλγερία το κοινοβούλιο προωθεί ένα νέο σύνταγμα που επιβάλλει όριο στον αριθμό των προεδρικών θητειών και που αναγνωρίζει τη γλώσσα Αμαζίγκ ως επίσημη γλώσσα. (AP)

Αθλητισμός
Στο αμερικανικό ποδόσφαιρο οι Ντένβερ Μπρόνκος νικούν τους Καρολίνα Πάνθερς 24–10 και κατακτούν το Super Bowl 50. Πολυτιμότερος παίκτης αναδεικνύεται ο παίκτης των νικητών, Βον Μίλερ. (BBC), (ESPN)

 8 Φεβρουαρίου 
Δυστυχήματα και καταστροφές
Προσφυγική κρίση στην Ευρώπη: Τουλάχιστον 27 πρόσφυγες πεθαίνουν σε ναυάγιο στο Αιγαίο από την ανατροπή βάρκας στα τουρκικά παράλια κοντά στη Λέσβο. (ANSAmed)  (Leadership) (news.com.au)  (BBC)
Σεισμός στην Ταϊβάν το 2016
Ο αριθμός των νεκρών από τον σεισμό στην Ταϊβάν αυξάνεται στους 38 με περισσότερα από 100 άτομα να αγνοούνται. (Reuters μέσω Yahoo! News) (AP μέσω CBS News)

Αθλητισμός
Ο Ντάνιελ Μπράιαν ανακοινώνει ότι θα αποχωρήσει από το WWE. (WWE) 

 9 Φεβρουαρίου 
Πόλεμος και επιθέσεις
 Οι ένοπλες δυνάμεις του Ιράκ ανακοινώνουν την πλήρη ανακατάληψη της πόλης Ραμάντι στην επαρχία Ανμπάρ του δυτικού Ιράκ.
(UPI) (Iraqi News).

Καταστροφές και δυστυχήματα
Ο αριθμός των νεκρών από το σεισμό στην Ταϊβάν που έγινε το Σάββατο αυξήθηκε σε 41 με 109 άτομα να αγνοούνται. (Focus Taiwan)
Δύο επιβατικές αμαξοστοιχίες συγκρούονται στη γερμανική πόλη Μπαντ Άιμπλινγκ στο κρατίδιο της Βαυαρίας. Τουλάχιστον 10 άτομα σκοτώνονται, 1 αγνοείται και άλλο ένα θεωρείται ότι είναι νεκρό με τους τραυματίες μα αγγίζουν τους 80 και 17 να είναι σοβαρά τραυματίες.(BBC) (CNN)

Πολιτική και εκλογές
Φιλιππινέζικες γενικές εκλογές (2016)
Αρχίζει η προεκλογική εκστρατεία για τις προεδρικές εκλογές στις Φιλιππίνες. (Deutsche Welle), (The Daily Mail)

 10 Φεβρουαρίου 
Πόλεμος και επιθέσεις
Μπόκο Χαράμ:
 Δύο γυναίκες καμικάζι σκοτώνουν περισσότερα από 60 άτομα σε στρατόπεδο για αστέγους στην Ντικούα της Νιγηρίας.
(Al Jazeera) (Reuters) (ABC News)
Τουλάχιστον 6 άτομα σκοτώνονται και περισσότερα από 30 τραυματίζονται σε διπλή βομβιστική επίθεση αυτοκτονίας στο Καμερούν κοντά στα σύνορα με τη Νιγηρία. (IB Times) (Newsweek)

Καταστροφές και δυστυχήματα
Συντρίβεται πολεμικό αεροσκάφος της Ινδονησίας στη διάρκεια πτήσης ρουτίνας πάνω σε σπίτι στην πόλη Μαλάνγκ της επαρχίας Ανατολική Ιάβα, σκοτώνοντας 4 άτομα και τραυματίζοντας άλλο ένα.(International Business Times)

Πολιτική και εκλογές
Την παραίτησή του ανακοινώνει ο υπουργός Εξωτερικών Λοράν Φαμπιούς. (NPR) (UPI)
Το λετονικό κοινοβούλιο εγκρίνει τη νέα κυβέρνηση με πρωθυπουργό τον Μάρις Κουσίνσκις έπειτα από την παραίτηση της Λαϊμντότα Στραουγιούμα στις αρχές του περασμένου Δεκεμβρίου. (Reuters) 

 11 Φεβρουαρίου 
Καταστροφές και δυστυχήματα
Ελικόπτερο του Πολεμικού Ναυτικού της Ελλάδας συντρίβεται στη διάρκεια στρατιωτικής άσκησης στη νήσο Κίναρο, δυτικά της Λέρου, με αποτέλεσμα να σκοτωθούν 3 αξιωματικοί.(notosnet.gr) 
Ένοπλος σκοτώνει 6 άτομα σε εκπαιδευτικό κέντρο στο Αντ Ντάιρ της επαρχίας Τζιζάν, στη Σαουδική Αραβία.(BBC)

Καταστροφές και δυστυχήματα.
Ο αριθμός των νεκρών από τον σεισμό στην Ταϊβάν αυξάνεται σε 59 με τους αγνοούμενους να αριθμούν τα 76 άτομα. (AAP μέσω News Limited)

Υγεία
Σε επιδημία κίτρινου πυρετού έχουν πεθάνει 37 άτομα στην Αγκόλα από το 2015. (AAP μέσω News Limited)

Νόμος και έγκλημα
Σε επεισόδια και από φωτιά που ξεσπούν στις φυλακές του Τόπο Τσίκο στο Μοντερέι του Μεξικού σκοτώνονται 52 κρατούμενοι. (FOX News) (CNN)

Πολιτική και εκλογές
Ο Σαρλό Σαλουάι εκλέγεται πρωθυπουργός του Βανουάτου έπειτα από τις πρόωρες εκλογές του Ιανουαρίου. Ο Σαλουάι αναλαμβάνει καθήκοντα την ίδια ημέρα. (ABC News) 
Ο Γάλλος πρόεδρος Φρανσουά Ολλάντ προβαίνει σε ανασχηματισμό της κυβέρνησης, με τον πρώην πρωθυπουργό Ζαν Μαρκ Ερό να διορίζεται υπουργός Εξωτερικών στη θέση του παραιτηθέντα Λοράν Φαμπιούς. (The Guardian), (BBC)

 12 Φεβρουαρίου 
Πόλεμος και επιθέσεις
Σε επίθεση από ύποπτους ισλαμιστές μαχητές με στόχο τη βάση της Αποστολής των Ηνωμένων Εθνών στο Μαλί (MINUSMA)], σκοτώνονται τουλάχιστον 5 μέλη της ειρηνευτικής δύναμης του ΟΗΕ και τραυματίζονται άλλα 30. (AFP μέσω Al Arabiya) (Reuters)

Διεθνείς σχέσεις
Ο Πάπας Φραγκίσκος συναντάται με τον Πατριάρχη Κύριλλο στην Αβάνα της Κούβας. Είναι η πρώτη φορά στην ιστορία που συναντώνται οι προκαθήμενοι των εν λόγω εκκλησιών. (CNN)

Πολιτική και εκλογές
Διεξάγεται μεγάλο συλλαλητήριο Ελλήνων αγροτών εναντίον του Ασφαλιστικού, μπροστά από το κτήριο της Ελληνικής Βουλής.(Ηuffington Post)
Εμφύλιος πόλεμος στο Νότιο Σουδάν
Ο Πρόεδρος του Νοτίου Σουδάν Σάλβα Κίιρ διορίζει αντιπρόεδρο τον ηγέτη των ανταρτών Ρίεκ Ματσάρ σε μια προσπάθεια να τερματιστεί ο εμφύλιος πόλεμος, που συνεχίζεται επί διετία. (Bloomberg)

 13 Φεβρουαρίου 

Καταστροφές
Σεισμός μεγέθους 5,1 βαθμών της κλίμακας Ρίχτερ πλήττει την Οκλαχόμα. Πρόκειται για τον τρίτο ισχυρότερο σεισμό στην πολιτεία αυτή.
(Reuters) (USGS)

Πολιτική και εκλογές
Διορίζεται ο Αλμπέρ Παϊμί Παντακέ ως πρωθυπουργός του Τσαντ. (Reuters)

 14 Φεβρουαρίου 
Πόλεμος και επιθέσεις
Τα Ηνωμένα Έθνη ανακοινώνουν ότι οι απώλειες σε αμάχους έφτασαν σε επίπεδο-ρεκόρ το έτος 2015. Τουλάχιστον 3.545 άμαχοι σκοτώθηκαν και 7.457 τραυματίστηκαν. (Reuters)

Τέχνες και πολιτισμός
Απονέμονται για 69η χρονιά τα βραβεία της Βρετανικής Ακαδημίας Κινηματογράφου στη Βασιλική Όπερα του Λονδίνου. (AP via Yahoo! News)
Η ταινία The Revenant κερδίζει το βραβείο καλύτερου ηθοποιού με τον Λεονάρντο Ντικάπριο. (Deadline)

Καταστροφές και δυστυχήματα
Σεισμός στο Κρίστσερτς το 2016
Σεισμός 5,8 Ρίχτερ σημειώνεται στη Νέα Ζηλανδία, με απολογισμό αρκετούς ελαφρά τραυματίες. (The Washington Post) 

Πολιτική και εκλογές
Γενικές εκλογές στην Κεντροαφρικανική Δημοκρατία 2015–16
Στις κάλπες προσέρχονται οι ψηφοφόροι στον δεύτερο γύρο των προεδρικών εκλογών στην Κεντροαφρικανική Δημοκρατία, ανάμεσα στους πρώην πρωθυπουργούς Ανισέ Ζορζ Ντολογκελέ (1999–2001) και Φοστέν Αρκάνζ Τουαντερά (2008–13). (BBC)
Ο Ζοσελέρμ Πριβέρ εκλέγεται μεταβατικός Πρόεδρος της Αϊτής ενόψει των εκλογών της ίδιας χρονιάς. (AFP μέσω Yahoo! News)

Αθλητισμός
Στο ΝΒΑ το NBA All-Star Game διεξάγεται στο Τορόντο του Καναδά, με τη Δύση να νικά την Ανατολή με 196 - 173. (NBA)
Στον αγώνα Μπαρτσελόνα-Θέλτα, ο Αργεντίνος ποδοσφαιριστής της Μπαρτσελόνα, Λιονέλ Μέσι, κερδίζει πέναλτι, αλλά προτιμά να μην σκοράρει ο ίδιος, καθώς έδωσε πάσα στον Λουί Σουάρες, ο οποίος με πάσα-πέναλτι σκόραρε κάνοντας το 4-1 για την Μπαρτσελόνα. Όμως, παρ' όλο που το γκολ έμεινε στην ιστορία της Μπαρτσελόνα όπως και του ποδοσφαίρου γενικότερα, αποδείχτηκε ότι δεν ήταν νόμιμο, καθώς ο Σουάρες πάτησε με το πόδι του στο ημικύκλιο, και έτσι θα έπρεπε να ακυρωθεί το γκολ.(Sport 24)

 15 Φεβρουαρίου 
Τέχνες και πολιτισμός
Απονέμονται τα 58α βραβεία Γκράμι στο Στέιπλς Σέντερ του Λος Άντζελες. (Entertainment Weekly)
Ο Εντ Σίραν κερδίζει το βραβείο Γκράμι για το τραγούδι της χρονιάς με το "Thinking Out Loud". (ABC News Australia)
Καλύτερο άλμπουμ της χρονιάς αναδεικνύεται το 1989 από την Τέιλορ Σουίφτ. Είναι η πρώτη γυναίκα που κερδίζει το βραβείο αυτό δύο φορές. (Huffington Post), (Courier Mail)
Το τραγούδι Uptown Funk από τον Μαρκ Ρόνσον με συμμετοχή του Μπρούνο Μαρς κερδίζει το Γκράμι για τον δίσκο της χρονιάς. (Huffington Post)
Γεννιέται ο Θεόδωρος Μελισσάρης, ο πιο σπουδαίος και σημαντικός σκύλος του πλανήτη, με τεράστια ισχύ και παγκόσμια αναγνώριση.

Διεθνείς σχέσεις
 Η Βοσνία και Ερζεγοβίνη υποβάλλει επίσημα αίτηση για ένταξη στην ΕΕ. (BBC)

 16 Φεβρουαρίου 
Πολιτισμός
Έπειτα από πάνω από 2 αιώνες, μια χαμένη καντάτα του Μότσαρτ και του Σαλιέρι, με τίτλο Per la ricuperata salute di Ofelia ανακαλύπτεται στην Πράγα. (Reuters), (The Independent), (BBC)

Διεθνείς σχέσεις
Οι ΗΠΑ και η Κούβα υπογράφουν συμφωνία με την οποία επαναφέρουν τις εμπορικές πτήσεις ανάμεσα στις δύο χώρες για πρώτη φορά έπειτα από 50 χρόνια. (AP)  (AFP μέσω The Jamaica Observer) 

 17 Φεβρουαρίου 
Πόλεμος και επιθέσεις
Από έκρηξη παγιδευμένων οχημάτων έξω από στρατώνα στην Άγκυρα, με αποτέλεσμα να σκοτωθούν 28 άτομα και άλλα 61 να τραυματιστούν. Ενδείξεις υπάρχουν ότι το παράνομο Κουρδικό Εργατικό Κόμμα (PKK) ευθύνονται για την επίθεση. (BBC), (Time) (Haaretz) (CNN)

Πολιτισμός
Επιβεβαιώνεται από ειδικούς η ανακάλυψη ενός χαμένου ισπανικού οικισμού στη Φλόριντα από μία αποστολή με επικεφαλής τον Τριστάν ντε Λούνα. (Associated Press μέσω MSN)

Νόμος και έγκλημα
Οι αρχές στην Κολομβία ερευνούν την ανακάλυψη περίπου 100 ακρωτηριασμένων πτωμάτων έξω από φυλακές. (CNN)

 18 Φεβρουαρίου 
Πόλεμος και επιθέσεις
Από βόμβα που πλήττει κονβόι στρατιωτικών οχημάτων στη νοτιοανατολική επαρχία Ντιγιαρμπακίρ της Τουρκίας, σκοτώνονται 6 Τούρκοι στρατιώτες. (ABC News) (Reuters)
Η τουρκική πολεμική αεροπορία βομβαρδίζει θέσεις των Κούρδων ανταρτών του PKK, λίγες ώρες μετά την επίθεση. (Haaretz)

Οικονομία
Η αντιμέτωπη με οικονομική κρίση Βενεζουέλα αυξάνει την τιμή της βενζίνης για πρώτη φορά εδώ και 20 χρόνια. (BBC)

Δυστυχήματα
Τουλάχιστον 71 άτομα σκοτώνονται σε μετωπική σύγκρουση ανάμεσα σε λεωφορείο και σε φορτηγό στην Γκάνα. (Sky News) (BBC)
Ο τραγουδιστής του ελληνικού λαϊκού πενταγράμμου Παντελής Παντελίδης σκοτώνεται σε αυτοκινητιστικό δυστύχημα σε ηλικία 32 ετών στη Λεωφόρο Βουλιαγμένης. 

Πολιτική και εκλογές
Γενικές εκλογές στην Ουγκάντα 2016
Οι ψηφοφόροι στην Ουγκάντα συρρέουν στις κάλπες για τις γενικές εκλογές (προεδρικές, βουλευτικές και τοπικές). (BBC)
Η κυβέρνηση κλείνει για λόγους ασφαλείας όλα τα κοινωνικά δίκτυα. (Daily Times) (Quartz)

 19 Φεβρουαρίου 
Πόλεμος και επιθέσεις
Αμερικανικά πολεμικά αεροσκάφη βομβαρδίζουν θέσεις ισλαμιστών ανταρτών του ΙΚΙΛ στη δυτική Λιβύη, κοντά στα σύνορα με την Τυνησία, με αποτέλεσμα να σκοτωθούν, σύμφωνα με πληροφορίες, τουλάχιστον 38 άτομα. (BBC)
Σε 2 βομβιστικές επιθέσεις αυτοκτονίας σε αγορά στο βόρειο Καμερούν σκοτώνονται 24 άτομα και 112 τραυματίζονται. (Reuters)

Διεθνείς σχέσεις
Ο πρωθυπουργός της Νέας Ζηλανδίας Τζον Κέι δηλώνει ότι η χώρα του είναι πρόθυμη να δεχτεί μερικούς αιτούντες ασύλου από τη Μέση Ανατολή και την Ασία, που διαμένουν σε προσωρινά στρατόπεδα προσφύγων σε φτωχές χώρες του Ειρηνικού.(AP μέσω The Washington Post) 
Προσφυγική κρίση στην Ευρώπη
Η Σερβία κλείνει τα νότιά της σύνορα με την Πρώην Γιουγκοσλαβική Δημοκρατία της Μακεδονίας. (RT)
Οι ηγέτες της ΕΕ συμφωνούν ομόφωνα σε μεταρρυθμίσεις που σκοπεύουν να προστατευτεί η Βρετανία εντός του 28μελούς οργανισμού προτού διεξαχθεί το δημοψήφισμα για την έξοδο ή μη της χώρας από την ένωση. (Reuters) (USA Today)

 20 Φεβρουαρίου 
Τέχνες και πολιτισμός
Το ιταλικό προσφυγικό ντοκιμαντέρ Fire at Sea, σε σκηνοθεσία Τζιανφράνκο Ρόσι, κερδίζει τη Χρυσή Άρκτο στο 66ο Κινηματογραφικό Φεστιβάλ του Βερολίνου για την καλύτερη ταινία. (Variety)

Καταστροφές και δυστυχήματα
Ο κυκλώνας Γουίνστον ενσκήπτει στα Φίτζι. Κατάσταση φυσικής καταστροφής κηρύσσεται για τις επόμενες 30 ημέρες. Η καταιγίδα χαρακτηρίζεται ως η ισχυρότερη που καταγράφηκε ποτέ στο Νότιο Ημισφαίριο.(Slate)

Νόμος και έγκλημα
Επτά άτομα σκοτώνονται και ένα ακόμα τραυματίζονται σε επεισόδιο με πολλούς πυροβολισμούς στην κομητεία Καλαμαζού στην αμερικανική πολιτεία του Μίσιγκαν.(RT), (Press Association μέσω Irish Independent)

Πολιτική και εκλογές
Στην Ουγκάντα νικητής των προεδρικών εκλογών ανακηρύσσεται ο σημερινός πρόεδρος, Γιουέρι Μουσέβενι με ποσοστό 60% των ψήφων. Οι παρατηρητές της ΕΕ αναφέρουν ότι οι εκλογές διεξήχθησαν σε "ενοχλητική ατμόσφαιρα". (NPR)

 21 Φεβρουαρίου 
Πόλεμος και επιθέσεις
Επιθέσεις του ΙΚΙΛ:
Σε διπλή βομβιστική επίθεση στην πόλη Χομς της Συρίας, σκοτώνονται τουλάχιστον 57 άνθρωποι και περισσότεροι από 100 τραυματίζονται. (Reuters) (AFP μέσω Daily Mail) (BBC)
Τουλάχιστον 83 νεκροί και 178 τραυματίες είναι ο απολογισμός σωρείας βομβιστικών επιθέσεων στο προάστιο της Δαμασκού
Σαϊντά Ζαϊνάμπ. (CNN)

Καταστροφές
Κυκλώνας Γουίνστον
Τουλάχιστον 5 άτομα πεθαίνουν από το πέρασμα του κυκλώνα Γουίνστον στα Φίτζι και ολόκληρα χωριά ισοπεδώνονται.(New Zealand Herald)

Διεθνείς σχέσεις
Η Ελλάδα ισχυρίζεται ότι η Πρώην Γιουγκοσλαβική Δημοκρατία της Μακεδονίας έκλεισε τα σύνορα για τους πρόσφυγες από το Αφγανιστάν. (AP μέσωNew York Times)

Πολιτική και εκλογές
Κομοριανές προεδρικές εκλογές 2016
Στις κάλπες για τις προεδρικές εκλογές προσέρχονται οι πολίτες στα νησιά Κομόρες, όπου κατέρχονται 25 υποψήφιοι. (Mail and Guardian)
Νιγηρικές γενικές εκλογές 2016
Γενικές εκλογές διεξάγονται στον Νίγηρα. (France 24)
Βολιβιανό δημοψήφισμα 2016
Οι ψηφοφόροι στη Βολιβία απορρίπτουν σε δημοψήφισμα την πρόταση για αναθεώρηση του συντάγματος, που θα έδινε το δικαίωμα στον Έβο Μοράλες να διεκδικήσει και 4η θητεία στο προεδρικό αξίωμα. Η τρέχουσα θητεία του λήγει το 2020. (BBC)

Αθλητισμός
Ο Ντένι Χάμλιν κερδίζει τον αγώνα αυτοκινήτων Daytona 500 με διαφορά χρόνου 0,011 δεύτερα, που είναι και η πιο οριακή στην ιστορία του ράλι αυτού. (Yahoo! News)

 22 Φεβρουαρίου 

Καταστροφές
Στους 17 ανέρχεται ο αριθμός των νεκρών από τον κυκλώνα Γουίνστον στα Φίτζι. Όλα τα σχολεία στη χώρα κλείνουν για μία εβδομάδα. Παραμένει σε ισχύ η πανεθνική απαγόρευση κυκλοφορίας. (Weatherzone)  (CNN)

Επιστήμη και τεχνολογία
Σύμφωνα με μια νέα επιστημονική έρευνα από 14 ινστιτούτα, που δημοσιεύεται στην επιθεώρηση Global Change Biology Journal (τεύχος Μαρτίου 2016), όλα τα δάση των ΗΠΑ απειλούνται από την ξηρασία και την κλιματική αλλαγή.(Global Change Biology) (Eureka Alert)  (Nature World News)

 23 Φεβρουαρίου 
Δυστυχήματα
Από εκτροχιασμό τρένου στην ολλανδική πόλη Ντάλφσεν σκοτώνεται 1 άτομο και αρκετά άλλα τραυματίζονται.(BBC), (AAP μέσω News Limited)

Νόμος και έγκλημα
Ο πρόεδρος των Ηνωμένων Πολιτειών Μπαράκ Ομπάμα ανακοινώνει ότι σχεδιάζει το κλείσιμο του στρατοπέδου-φυλακήςο του Γκουαντάναμο στην Κούβα. (CNN)

 24 Φεβρουαρίου 
Πόλεμος και επιθέσεις
Τα Ηνωμένα Αραβικά Εμιράτα αποσύρουν τα στρατεύματά τους από την Υεμένη καθώς οι απώλειες στις δυνάμεις τους έχουν πολλαπλασιαστεί. (Fox News) (Middle East Eye)

Τέχνες και πολιτισμός
Τα βραβεία Brit για το 2016 απονέμονται στην αρένα The O2 του Λονδίνου με νικητές στις αντίστοιχες κατηγορίες τους Τζέιμς Μπέι, Αντέλ, Τέιμ Ιμπάλα, Τζάστιν Μπίμπερ, Μπιόρκ και Coldplay. Η Αντέλ κέρδισε συνολικά 4 βραβεία. (The Guardian), (BBC)

Δυστυχήματα
Η Πτήση 193 της Tara Air συντρίβεται στο δυτικό Νεπάλ, με αποτέλεσμα να σκοτωθούν όλοι οι επιβαίνοντες, συνολικά 23 άτομα. (BBC)

Αθλητισμός
 Ο πρώην πρόεδρος της FIFA Σεπ Μπλάτερ και ο σε αναστολή καθηκόντων πρόεδρος της UEFA Μισέλ Πλατινί χάνουν στο εφετείο, καθώς απορρίπτονται οι ενστάσεις τους κατά του αποκλεισμού που τους επιβλήθηκε από όλες τις δραστηριότητες στο ποδόσφαιρο συλλόγων, όμως η διάρκεια της ποινής τους μειώνεται από τα οκτώ στα έξι έτη.(BBC)

 25 Φεβρουαρίου 
Πόλεμος και επιθέσεις
Σε επίθεση 2 βομβιστών καμικάζι του ΙΚΙΛ σε μουσουλμανικό τέμενος στη Βαγδάτη, σκοτώνονται τουλάχιστον 15 άνθρωποι. (Reuters)

Καταστροφές και δυστυχήματα
Ο αριθμός των θυμάτων από τον κυκλώνα Γουίνστον που έπληξε τα Φίτζι είναι 44 νεκροί, ένας αγνοούμενος και περισσότεροι από 100 τραυματίες. Το 5% του πληθυσμού της χώρας ζουν σε κέντρα απομάκρυνσης και περίπου 80 σχολεία έχουν καταστραφεί.
(La Prensa de San Antonio) (Daily Mail) (Fijivillage.com)

Διεθνείς σχέσεις
Η Ελλάδα ανακαλεί την πρέσβειρά της στην Αυστρία, σε απάντηση στη συνάντηση βαλκανικών χωρών για το προσφυγικό που οργάνωσε η χώρα χωρίς να προσκαλέσει την Ελλάδα. (BBC) (Reuters)

Πολιτική και εκλογές
Τζαμαϊκανές γενικές εκλογές 2016
Οι ψηφοφόροι στην Τζαμάικα προσέρχονται στις κάλπες για τις γενικές εκλογές. (Bloomberg)

 26 Φεβρουαρίου 
Πόλεμος και επιθέσεις
 Οι δυνάμεις ασφαλείας στις Φιλιππίνες σκοτώνουν ως και 42 αντάρτες που φέρονται να έχουν δεσμούς με το ΙΚΙΛ και καταλαμβάνουν το προπύργιό τους. (Reuters)

Δυστυχήματα και καταστροφές
 Η πτήση N-AJB της Air Kasthamandap της Nepalgunj με προορισμό την επαρχία Τζούμλα, συντρίβεται σε χωράφι της ορεινής επαρχίας Κάλικοτ του βόρειου Νεπάλ, με αποτέλεσμα να σκοτωθούν οι 2 πιλότοι και να τραυματιστούν 9 επιβάτες, ένας από τους οποίους σοβαρά.
(CNN) (The Kathmandu Post) 

Πολιτική και εκλογές
Ιρανικές βουλευτικές εκλογές 2016, Ιρανικές εκλογές Συνέλευσης των Ειδικών 2016
Στο Ιράν οι ψηφοφόροι ψηφίζουν στις βουλευτικές εκλογές και στις εκλογές για την ανάδειξη των μελών της Συνέλευσης των Ειδικών. (New York Times)
Ιρλανδικές γενικές εκλογές 2016
Γενικές εκλογές διεξάγονται στην Ιρλανδική Δημοκρατία. (BBC)
Εν μέσω βίαιων διαδηλώσεων εκλέγεται από το Κοινοβούλιο Πρόεδρος του Κοσόβου ο Χασίμ Θάτσι. (BBC)
Νόμος και έγκλημα
Στην Παπούα Νέα Γουινέα σκοτώνονται 11 τρόφιμοι φυλακών κατά την επιχείρηση απόδρασής τους (συνολικά 90 άτομα) από τη φυλακή Μπούιμο στη Λάε.(BBC)

Αθλητισμός
Νέος πρόεδρος της FIFA και αντικαταστάτης του Σεπ Μπλάτερ εκλέγεται ο Ελβετός Τζιάνι Ινφαντίνο.(Best News)

 27 Φεβρουαρίου 
Πόλεμος και επιθέσεις
Εμφύλιος πόλεμος στη Συρία
Τίθεται σε ισχύ εκεχειρία από τα μεσάνυχτα στη Συρία. (BBC)
Σε βομβιστική επίθεση αυτοκτονίας στην ανατολική επαρχία Κουνάρ του Αφγανιστάν σκοτώνονται 26 άτομα και τραυματίζονται σχεδόν 50 άτομα κοντά στα σύνορα με το Πακιστάν. (AAP via News Limited) (NY Times)
Τουλάχιστον 30 άνθρωποι σκοτώνονται σε αεροπορική επίθεση σε αγορά κοντά στην πρωτεύουσα Σανά της Υεμένης.(BBC)

Πολιτική και εκλογές
Αμερικανικές προεδρικές εκλογές 2016
Στις κάλπες προσέρχονται οι ψηφοφόροι στη Νότια Καρολίνα στον προκριματικό γύρο για τον υποψήφιο του Δημοκρατικού Κόμματος με νικήτρια τη Χίλαρι Κλίντον. (ABC) (AL.com) (The Guardian)
Ιρλανδικές γενικές εκλογές 2016
 Ο κυβερνητικός συνασπισμός με πρωθυπουργό τον Έντα Κένι ηττάται στις εκλογές και η χώρα οδηγείται σε μετεκλογική αβεβαιότητα εξαιτίας της αδυναμίας σχηματισμού κυβέρνησης.(tvxs)

 28 Φεβρουαρίου 
Πόλεμος και επιθέσεις
Σκοτώνονται 70 άτομα και τραυματίζονται περισσότερα από 100 σε επίθεση αυτοκτονίας στην πολυσύχναστη αγορά της Σαντρ Σίτι στο Ιράκ. Το ΙΚΙΛ αναλαμβάνει την ευθύνη. (Reuters) (RT)
Σε επίθεση αυτοκτονίας 2 εξτρεμιστών της Αλ Σαμπάμπ σκοτώνονται τουλάχιστον 40 άτομα στην πόλη Μπαϊντόα της Σομαλίας. (CNN) (Reuters) (Reuters μέσω Daily Mail)

Τέχνες και πολιτισμός
Απονέμονται για 88η φορά τα βραβεία Όσκαρ στο Θέατρο Ντόλμπι στο Χόλιγουντ της Καλιφόρνια. (US Weekly)
Ο Μεξικανός σκηνοθέτης Αλεχάντρο Γκονσάλες Ινιάριτου κερδίζει το Όσκαρ καλύτερου σκηνοθέτη για την ταινία Η Επιστροφή. (USA Today)
Η Μπρι Λάρσον κερδίζει το Όσκαρ πρώτου γυναικείου ρόλου για το ρόλο της στην ταινία Room''. (Entertainment Weekly)]
Ο Λεονάρντο Ντι Κάπριο κερδίζει το Όσκαρ πρώτου αντρικού ρόλου για τον ρόλο του στην Η Επιστροφή. (ABC Online Australia)
Η ταινία Spotlight κερδίζει το Όσκαρ καλύτερης ταινίας. [http://www.theverge.com/2016/2/29/11128246/spotlight-wins-best-picture-academy-awards-2016 (The Verge)

Καταστροφές και δυστυχήματα
Από εκρήξεις σε ανθρακωρυχείο στην πόλη Βαρκουτά της Ρωσίας, που προκάλεσαν την κατάρρευσή του, εκφράζονται φόβοι ότι 36 άνθρωποι σκοτώθηκαν. (NDTV)

Νόμος και έγκλημα
Στην Ινδία ένοπλος μαχαιρώνει 14 μέλη της ίδιας οικογένειας στην πόλη Θάνε και στη συνέχεια αυτοκτονεί.(India Today)

Πολιτική και εκλογές
Το ρεκόρ συνεχιζόμενης ομιλίας στη Βουλή καταρρίπτουν οι βουλευτές της αντιπολίτευσης από τη Νότια Κορέα στη διάρκεια συζήτησης για τον αντιτρομοκρατικό νόμο. Το απόγευμα της 28/2 συμπληρώνουν 115 ώρες συνεδρίασης, καταρρίπτοντας το ρεκόρ των 58 ωρών στη συνεδρίαση του καναδικού κοινοβουλίου το 2011. (Reuters)
Ελβετικά δημοψηφίσματα 2016
Οι Ελβετοί ψηφοφόροι ψηφίζουν σε 4 δημοψηφίσματα, ανάμεσα στα οποία και για ένα ερώτημα που έθεσε το ακροδεξιό κόμμα και αφορά την ταχεία απέλαση των αλλοδαπών. (BBC) (AFP μέσω The Guardian)
Ιρανικές βουλευτικές εκλογές 2016:
Σύμφωνα με τα πρώτα αποτελέσματα των εκλογών για τη Συνέλευση των Ειδικών, ο πρόεδρος του Ιράν Χασάν Ροχανί και οι σύμμαχοί του κερδίζουν σαρωτική νίκη, καταλαμβάνοντας τις 15 από τις συνολικά 16 έδρες στην Τεχεράνη. (Έθνος)

Αθλητισμός
Στο ποδόσφαιρο συλλόγων, η Μάντσεστερ Σίτι νικά τη Λίβερπουλ με 3-1 στα πέναλτι στον τελικό που διεξάγεται στο Στάδιο Γουέμπλεϊ κατακτώντας το Λιγκ Καπ Αγγλίας. (Mirror)

 29 Φεβρουαρίου 
Πόλεμος και επιθέσεις
Στο Ιράκ τουλάχιστον 27 άτομα σκοτώνονται και 55 τραυματίζονται έπειτα από βομβιστική επίθεση αυτοκτονίας σε κηδεία σιιτών στην πόλη Μικνταντίγια, στην κυβερνητική επαρχία Ντιγιάλα. (Reuters)

Καταστροφές και δυστυχήματα
Σφοδρές βροχοπτώσεις πλήττουν την Τζακάρτα της Ινδονησίας, με 1 νεκρό και εκατοντάδες άτομα να εγκαταλείπουν τις εστίες τους. (Jakarta Post)
Κύμα κακοκαιρίας με απολογισμό 5 νεκρούς πλήττει την Ιταλία.(kathimerini.gr)

Διεθνείς σχέσεις
Προσφυγική κρίση στην Ευρώπη
Η αστυνομία στην Πρώην Γιουγκοσλαβική Δημοκρατία της Μακεδονίας κάνουν χρήση δακρυγόνων έπειτα από το σπάσιμο της πύλης στα σύνορα από εκατοντάδες πρόσφυγες και κλείνουν τα σύνορα με την Ελλάδα. (Press Association via Irish Inependent)

Νόμος και έγκλημα
Μία γυναίκα συλλαμβάνεται στη Μόσχα μετά τον αποκεφαλισμό ενός μωρού, στον οποίο προέβη η ίδια ενώ το φρόντιζε και περιέφερε το κομμένο κεφάλι του στην αστυνομία. (BBC), (RT)

  02